open-index/open-wikipedia-markdown huggingface dataset:
Kye Rowles

**Kye Francis Rowles** (s. 24. kesäkuuta 1998 Kiama) on australialainen jalkapalloilija, pelipaikaltaan keskuspuolustaja. Hän edustaa Skotlannin Valioliigassa pelaavaa Heart of Midlothiania, johon hän siirtyi heinäkuussa 2022. Aiemmin hän edusti kotimaansa pääsarjassa Brisbane Roaria ja Central Coast Marinersia.

Rowles pelasi kesällä 2021 Tokion olympialaisissa kaksi ottelua. Hän on pelannut Australian A-maajoukkueessa kolme ottelua: kesäkuussa 2022 ystävyysottelussa Jordaniaa sekä kesäkuussa 2022 MM-jatkokarsintaotteluissa Arabiemiirikuntia ja Perua vastaan. Näissä kaikissa kolmessa ottelussa hän on pelannut avauskokoonpanossa.

## Lähteet
Lars P. Gammelgaard

**Lars Peter Gammelgaard** (9. helmikuuta 1945 Aarhus – 11. helmikuuta 1994) oli tanskalainen konservatiivisen kansanpuolueen poliitikko. Hän istui kansankäräjillä vuosina 1979–1994 ja toimi Tanskan kalastusministerinä 1986–1989 sekä pohjoismaisen yhteistyön ministerinä 1987–1988.
## Lähteet

## Aiheesta muualla
* ''Lars P. Gammelgaard'' Tanskan kansankäräjien verkkosivuilla
Ruotuhaarakkaat

**Ruotuhaarakkaat** (*Phaeoclavulina*) on Gomphaceae-heimoon kuuluva sienisuku, johon kuuluu viitisenkymmentä lajia.

## Lajeja
Ruotuhaarakkaiden sukuun kuuluvia lajeja, jotka esiintyvät Suomessa.
* viherhaarakas (*Phaeoclavulina abietina*)
* isopikkuhaarakas (*Phaeoclavulina aff. decurrens*)
* pikkuhaarakas (*Phaeoclavulina corrugata*)
* smaragdihaarakas (*Phaeoclavulina echinovirens*)
* kuusihaarakas (*Phaeoclavulina eumorpha*)
* pehmeähaarakas (*Phaeoclavulina flaccida*)
* tummatäplähaarakas (*Phaeoclavulina macrospora*)

## Lähteet
He Mele Lāhui Hawai‘i

***He Mele Lāhui Hawai‘i*** () on yksi tunnetuimmista kuningatar Lili‘uokalanin tekemistä lauluista. Hän kirjoitti laulun vuonna 1866 silloisen kuninkaan Kamehameha V:n pyynnöstä Havaijin kansallislauluksi. 

Laulu oli Havaijin kansallislaulu vuoteen 1876, jolloin se korvattiin Lili‘uokalanin veljen Kalākauan tekemällä laululla ''Hawai‘i Pono‘ī''.

## Sanat
1. Ka Makua mana loa

Maliu mai iā mākou

E hāliu aku nei

Me ka naʻau haʻahaʻa

E mau ka maluhia

O nei pae ʻāina

Mai Hawaiʻi a Niʻihau

Ma lalo o kou malu

*Kertosäkeistö*:

E mau ke ea o ka ʻāina

Ma kou pono mau

A ma kou mana nui

E ola e ola ka mōʻī

2. E ka haku mālama mai

I ko mākou nei mōʻī

E mau kona noho ʻana

Maluna o ka noho aliʻi

Hāʻawi mai i ke aloha

Maloko a kona naʻau

A ma kou ahonui

E ola e ola ka mōʻī

Hoʻoho e mau ke

Ma lalo o kou aloha nui

Na Liʻi o ke Aupuni

Me nā makaʻāinana

Ka lehulehu nō a pau

Kiaʻi mai iā lākou

Me ke aloha ahonui

E ola nō mākou

I kou mana mau

E mau ke ea

Lähde:

## Lähteet
Smålandin herätys

**Smålandin herätys** tai **Smoolannin pietismi** on yhteisnimitys 1800-luvulla Ruotsin Smålandissa syntyneille kristillisille herätyksille. Kirkollisena herätyksenä Smålandin herätys henkilöityy Peter Lorenz Sellergreniin, joka toimi saarnaajana Hällebergassa lähellä Nybroa. Sellergren joutui vaikeuksiin alkoholin kanssa ja alkoi lukea Johann Arndtin teoksia. Sellergren onnistui saamaan asemansa takaisin, ja hänestä tuli lohduttaja ja hengellinen neuvonantaja suurille väkijoukoille. Sellergren innoitti myös nuorta Per Nymania, joka innosti kansankielisellä saarnallaan suuria väkijoukkoja. Piispa Esaias Tegnér lähetti Nymanin Växjöhön, jossa tämä tutustui schartauanismiin. Nyman palasi Etelä-Smålandiin, jossa hän sytytti kirkollisen herätyksen. Etelä-Smålandissa saarnaajat julistivat kirkon ja papiston tärkeyttä, mikä vaikutti vapaakirkollisuuden heikkoon menestykseen alueella. Etelä-Smålandin alueet kuten myös Västkusten, eteläinen Dalsland, Länsi-Götanmaa ja osat Smålandista sitoutuivat lujasti kirkollisuuteen.

Smålandin pohjoisosissa vapaakirkollisuuteen suhtauduttiin avoimemmin, ja Jönköpingistä syntyi eräs vapaakirkollisuuden vahvimmista keskuksista. Mälarenin pohjoispuolen maakunnissa Närkessa, Värmlannissa ja Taalainmaalla vapaakirkollisuus oli vahvaa. Vuonna 1841 Jönköpingin alueella syntyi Roparerörelsen-herätys, jossa kirkossa kävijät inspiroituivat hengellisesti ja alkoivat pitää voimallisia saarnoja. Smålandin ja Götanmaan alueella kiersi Helena Ekblom eli "Saarnaaja-Lena", joka julisti katumuksen ja pelastuksen sanomaa.

## Lähteet
ʻEneʻion kasvitieteellinen puutarha

**ʻEneʻion kasvitieteellinen puutarha** on Vavaʻun saarella Tongalla sijaitseva kasvitieteellinen puutarha. Se on maan ainoa kasvitieteellinen puutarha.

ʻEneʻion kasvitieteellisen puutarhan kehittämisen aloitti Tongan hallitusta palvellut, maatalousjohtajana työskennellyt Haniteli Fa'anunu vuonna 1972. Yleisölle se avattiin hänen 60-vuotispäivänään 22. elokuuta 2006. Alueen pinta-ala on 22 aaria. Siellä ovat edustettuina yli 550 erilaista kasvilajia.

## Lähteet
State Opera South Australia

**State Opera South Australia** (SOSA) on Etelä-Australian oopperaseurue, joka perustettiin vuonna 1976 parlamentaarisella päätöksellä Don Dunstanin toimiessa osavaltion pääministerinä.

Vuonna 2018 State Opera South Australian taiteelliseksi johtajaksi tuli Stuart Maunder, jonka johdolla yhtiö on muun muassa tukenut australialaista oopperaa. Oopperaseurueen toiminnan yhteydessä on myös perustettu Australian Opera Digital Library, joka on Australian ensimmäinen kotimaiselle oopperalle omistettu digitaalinen opetuslähde.

## Lähteet
Temmeksen Osuusmeijeri

**Temmeksen Osuusmeijeri** oli Temmeksen kunnassa vuosina 1923–1949 toiminnassa ollut meijeri. Temmeksen meijeri oli aikoinaan Suomen ensimmäinen höyrymeijeri. Meijerin rakennusurakan hoiti tamperelainen rakennusmestari K.O. Aro.

Vuonna 1949 meijeritoiminnan lakattua osuuskunta liittyi vuonna 1951 sähköosuuskuntaan ja meijerirakennukseen perustettiin mylly. Pari vuotta myöhemmin meijerin pihaan tuli myös sirkkelisaha. Vuonna 1956 Temmeksen Osuusmeijeri muutettiin virallisesti Temmeksen Mylly- ja Sahaosuuskunnaksi.

Vanha meijerirakennus sijaitsee Temmeksen taajamassa. Vanha meijerirakennus on myöhemmin toiminut muun muassa Temmeksen kunnanvirastona. Lisäksi rakennuksessa on toiminut kansalaisopiston kutomapiiri, mylly- ja kauppayrityksiä, kampaamo, autokauppa, linja-autojen hallitila ja erilaisia metalli- ja puualanyrityksiä. 

## Lähteet
Lū‘au

**Lū‘au** () on nimitys perinteisille havaijilaisille juhlille, joissa keskeisessä osassa on ruoka ja yhdessä syöminen. Se muistuttaa piknikkia tai grillikestejä.

Perinteisesti lū‘auhun liittyi paljon sääntöjä, jotka perustuivat kapu-järjestelmään. Esimerkiksi miehet ja naiset eivät saaneet syödä keskenään. Naisilta kiellettyjä ruokia olivat mm. banaanit ja possu. Osa ruoista oli varattu vain päälliköille, koska niiden syömiseen liitettiin voima tai jokin muu haluttu asia. Kapu-järjestelmä purettiin vuonna 1819, kun kuningas Kamehameha II istui ruokapöytään naisten kanssa ja söi yhdessä heidän kanssaan.

Nykyaikaiseen lū‘auhun kuuluu myös vaikutteita muista kuin polyneesialaisista kulttuureista johtuen Havaijin osavaltion monietnisestä väestöstä. Tanssi ja musiikki ovat kuitenkin lähes aina polyneesialaisia. Nykyään myös monet ravintolat tarjoavat lū‘au-kokemuksia pääsääntöisesti turisteille. Ne toteutetaan usein samalla tavalla kuin noutopöytä.

Perinteisiä lū‘aulla tarjottavia ruokalajeja ovat mm. poi, kālua-possu, kookosmaidossa keitetty kana, bataatit ja kala. Muita tyypillisiä lū‘aulla tarjottavia ruokalajeja ovat mm.:

* lomi lomi -lohi
* laulau
* poke
* makea leipä
* haupia

## Lähteet
Aleksanteri Nenonen

**Aleksanteri (Ale) Nenonen** (1. joulukuuta 1889 Parikkala – 8. maaliskuuta 1953 Joensuu) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Nenosen vanhemmat olivat kauppias, maanviljelijä Pärttyli Nenonen ja Henriikka Terävä ja puoliso vuodesta 1921– Elsa Koskelainen. Nenonen kävi kansakoulun ja Kuopiossa kauppakoulun 1909–1911. Hän oli P. J. Reinikaisen kauppaliikkeen harjoittelija ja myymälänhoitaja Parikkalassa 1905–1909 ja kirjanpitäjä 1911, M. Kaurasen liikkeen kotimyyjä ja kauppamatkustaja Viipurissa 1912, A. Peipon liikkeen vanhempi myyjä ja kirjanpitäjä Parikkalassa 1913–1916, Oy Savo-Karjalan Tukkuliikkeen kirjanpitäjä Viipurissa 1917–1919, kotimyyjä 1919–1921 ja Joensuun konttorin johtaja 1921–1940 ja Keskon Joensuun konttorin johtaja 1941–1951. Nenonen oli myös Toiminimi Riikonen ja Kumpp:n toinen omistaja Simpeleellä 1932–1938, H. Nenonen Oy:n perustaja 1938 ja johtokunnan puheenjohtaja ja pääosakas. Hän oli Joensuun kaupunginvaltuuston jäsen vuodesta 1931 ja kaupunginhallituksen jäsen 1937–1948 sekä kaupunginjohtajan varamies 1941–1948. Nenosella oli myös muita luottamustehtäviä. Hän toimi Joensuun Katajan puheenjohtajana ja oli seuran kunniajäsen. Kauppaneuvoksen arvonimen Nenonen sai 1952.

## Lähteet
Erkki Saari

**Erkki Nikolai Saari** (15. syyskuuta 1897 Turku – 27. joulukuuta 1965 Helsinki) oli suomalainen yritysjohtaja, joka sai kauppaneuvoksen arvonimen.

Saaren vanhemmat olivat työmies Karl Emil Saari ja Ida Gustava Sjöblom ja puoliso vuodesta 1924 Amanda Carita Forsman. Saari kävi viisi luokkaa Turun suomalaista klassillista lyseota 1909–1914 ja valmistui Turun kauppaopistosta 1916. Opintomatkoja hän teki useisiin Euroopan maihin, mutta myös Afrikkaan ja Lähi-itään. Hän oli ensin konttoristi useissa eri liikkeissä 1916–1922 ja sitten Agentuuriliike Alexander Baltisin prokuristi 1922–1927, Tuontikunta rl:n toinen johtaja Helsingissä 1928–1934, Tukkukunta rl:n toinen johtaja 1928–1942, Tulitikku Oy:n toinen johtaja 1934–1942, Suomen Tukkukauppiaiden Oy:n toinen johtaja 1935–1942 ja Tukkukauppojen Oy:n kaupallinen johtaja ja pääjohtajan varamies vuodesta 1942. Saarella oli myös useita luottamus- ja asiantuntijatehtäviä, hän oli muun muassa kansanhuoltoministeriön asettaman kaupallisen toimikunnan siirtomaantavara- ja elintarvikejaoston puheenjohtaja 1940–1950. Kauppaneuvoksen arvonimen Saari sai 1952.

## Lähteet
Metodismi Ruotsissa

**[[Metodismi]] saapui Ruotsiin** ensimmäisen kerran 1830- ja 1840-luvuilla Tukholmassa työskennelleen George Scottin välityksellä. Scott saarnasi Tukholmassa ns. *Englantilaisessa kappelisssa*. 1830-luvun metodistiherätyksen on sanottu luoneen pohjan monille ruotsalaisille herätysliikkeille.

Ruotsin metodistikirkon syntyminen oli seurausta Amerikan vallankumouksesta. Ruotsalaiset maahanmuuttajat perustivat metodistikirkon Amerikassa ja Ruotsiin palanneet merimiehet ja metodistipapit saarnasivat ja perustivat seurakuntia rannikkokaupunkeihin. Ensimmäiset metodistiseurakunnat perustettiin vuonna 1868 Tukholmaan, Karlskronaan, Kalmariin, Göteborgiin ja Kungsbackan Valldaan.

Ruotsin metodistikirkko perustettiin samana vuonna 1868 ja vuonna 1876 kirkon asema tunnustettiin valtion tasolla ja metodistit saivat oikeuden kasteeseen, vihkimiseen ja hautaamiseen. Pian metodistit alkoivat julkaisemaan lehtiä kuten *[[Lilla Sändebudet]]* ja *[[Svenska Sändebudet]]*.

## Historia

Ruotsalaiset herätysliikkeet olivat ajan mittaan saaneet voimakkaita vaikutteita sekä Saksasta että Ranskasta. 1800-luvulla englantilainen vaikutus lisääntyi muun muassa Napoleonin sotien aikaisista kaupan ehdoista. Vuonna 1830 Tukholmaan saapui metodistisaarnaaja George Scott, joka huolehti Samuel Owenin metallityöläisten hengellisestä hyvinvoinnista. Scott oppi ruotsin kielen nopeasti ja alkoi saarnata ruotsalaisille. Scottia kutsuttiin runsaasti puhumaan eri kristillisten ryhmien tilaisuuksiin ja erityisesti hän osallistui raittiusliikkeen tilaisuuksiin.

Vuonna 1839 Scott perusti metodistiseurakunnan Tukholmaan, jota pidetään Ruotsin ensimmäisenä vapaaseurakuntana. Scottin toiminta herätti paljon myös vastarintaa. Tukholmassa Scott saarnasi yhdessä ruotsalaisten herätysjohtajien kanssa Englantilaisessa kappelissa, joka myöhemmin nimettiin Betlehem-kirkoksi. Aluksi *[[Aftonbladet]]* kirjoitti Scottin toiminnasta myötämielisesti, mutta amerikanvierailujen aikaan mielipiteet kääntyivät Scottia vastaan. Myöhemmin Scottia pidettiin vaarallisena saarnaajana, joka toi ulkomaisia vaikutteita maahan. Suhtautumisen muutoksen ja *Aftonbladetin* propagandan vuoksi Scott jätti Ruotsin vuonna 1842.

## Katso myös
* Metodismi Suomessa
* Ekumeniakirkko

## Lähteet
Lukas Silvennoinen

**Lukas Silvennoinen** (s. 13. elokuuta 2002 Turku) on suomalainen jääkiekkomaalivahti, joka edustaa SM-liigajoukkue Mikkelin Jukureita. Hän pelaa pääasiassa seuran U20-joukkueessa. Silvennoisen hanskakäsi on oikea.

## Ura
### Seuraura
Silvennoinen on Turun Palloseuran kasvatti. Hän voitti kauden 2017–2018 päätteeksi C-nuorten SM-pronssia. Silvennoinen valittiin C-nuorten SM-sarjan toiseen tähdistökentälliseen. Kaudeksi 2020–2021 hän siirtyi Mikkelin Jukureiden U20-joukkueeseen. Silvennoinen puki kauden aikana myös yhteen SM-liigaotteluun, mutta hän jäi kuitenkin ilman peliaikaa. Myös kaudella 2021–2022 Silvennoinen puki yhteen SM-liigaotteluun, mutta hän jäi ilman peliaikaa.

Kauden 2022–2023 Silvennoinen aloitti jälleen Jukureiden U20-joukkueessa, mutta hän debytoi myös seuran SM-liigajoukkueen maalinsuulla. Silvennoinen sai tililleen ensimmäisen ja kauden ainoaksi jääneen miesten pääsarjaottelunsa Mestarien liigan kolmannella kierroksella 9. syyskuuta 2022 vieraissa ruotsalaista Luleå HF:ää vastaan. Hän lähti otteluun Jukureiden kakkosmaalivahtina Markus Ruusulle, kun Frans Tuohimaa oli sivussa. Ruusu kuitenkin loukkaantui ottelun toisessa erässä ajassa 26.59, joten Silvennoinen vaihdettiin Jukureiden maalille hänen tilalleen, kun joukkue johti ottelua 0–2-lukemin. Silvennoinen torjui ottelussa 24 kertaa ja hän päästi taakseen neljä maalia. Jukurit lopulta hävisi ottelun lukemin 4–3.

### Maajoukkueura
Silvennoinen on pelannut neljä poikien maaottelua.

## Tilastot

## Lähteet
*
*
*

### Viitteet
Jevhen Plužnyk

**Jevhen Plužnyk**, , (6. joulukuuta 1898 Kantemyrivka, Voronežin kuvernementti – 31. tammikuuta 1936 Solovetskin saaret, Neuvostoliitto) oli ukrainalainen runoilija. Hän kuoli vankeudessa Stalinin vainoissa

Plužnyk kuului 1923–1928 kiovalaisiin kirjailijaryhmiin Aspys, Lanka ja MARS ja julkaisi runoja useissa neuvostoukrainalaisissa aikakauslehdissä. Hän ehti julkaista eläessään vain kaksi runokokoelmaa, *Dni* () 1926 ja *Rannia osin* () 1927; kolmas, *Rivnovaha* (), ilmestyi hänen kuolemansa jälkeen emigranttilaitoksena Augsburgissa 1948. Hän kirjoitti myös romaanin *Neduha* (1928, ), jonka myynti kiellettiin pian sen ilmestymisen jälkeen. Kaksi näytelmää, *Profesor Suhorab* ja *U dvori na peredmisti* (), ilmestyi 1929 julkaisussa *Žyttia i revoljutsija*; draamarunoa *Škidnyky* () ei ole julkaistu. Plužnyk käänsi venäläistä kirjallisuutta ukrainaksi ja kokosi Valerijan Pidmohylnyin kanssa sanakirjan ukrainankielisestä virallisesta fraseologiasta (1926) ja Vasyl Atamanjukin ja Feliks Jakubovskyin kanssa Ukrainan runouden antologian (1930–1932).

Plužnyk oli 1920-luvulla hienoimpia ukrainalaisia runoilijoita, jota on verrattu Rainer Maria Rilkeen, mutta virallinen puoluekritiikki suhtautui vihamielisesti hänen mietiskelevään, lakoniseen ja usein synkkämieliseen lyriikkaansa ja vallankumouksen julmuuksien ja neuvostotodellisuuden kuvauksiinsa. Romaanin kieltämisen jälkeen hän ei enää julkaissut juuri mitään. Hänet pidätettiin joulukuussa 1934 monien muiden ukrainalaisten kulttuurin edustajien kanssa, ja maaliskuussa 1935 sotilastuomioistuin tuomitsi hänet kuolemaan. Tuomio muutettiin kymmenen vuoden vankeudeksi Solovetskin saarilla. Hän kuoli siellä pian tuberkuloosiin, johon hän oli sairastunut 1926. Hänen maineensa puhdistettiin suojasään aikana 1956, ja koottujen runojen kokoelmia ilmestyi Kiovassa 1966 ja 1988. Sensuroimaton laitos ilmestyi Münchenissä 1979.

## Lähteet

## Aiheesta muualla
Arvo A. Aalto

**Arvo Antero Aalto** (3. marraskuuta 1899 Vihti – 17. toukokuuta 1979 Helsinki) oli suomalainen autoalan yritysjohtaja, joka sai kauppaneuvoksen arvonimen.

## Henkilöhistoria
Aallton vanhemmat olivat rusthollari Aksel Alfred Aalto, aiemmin Wickström, ja Alma Helena Majlander ja puolisot 1924–1947 Martta Alina Hakanen ja vuodesta 1949 Martta Katriina (Kaisa) Laine. Aalto tuli ylioppilaaksi Helsingin Suomalaisesta Normaalilyseosta 1917 ja valmistui koneenrakennuksen diplomi-insinööri Teknillisestä korkeakoulusta 1921. Opintomatkoja hän teki Skandinavian ja Keski-Euroopan maihin sekä Yhdysvaltoihin. Aalto oli Automobiili Oy:n insinööri Helsingissä vuodesta 1921, Autola Oy:n varatoimitusjohtaja 1922–1928 ja toimitusjohtaja 1928–1957, Metalliosa Oy:n toimitusjohtaja 1942–1957 ja VW-Auto Oy:n toimitusjohtaja 1953–1957. Hänellä oli myös useita autoalan ja muita luottamustehtäviä. Sotilasarvoltaan Aalto oli reservin insinöörikapteeni (1939). Hän sai kauppaneuvoksen arvonimen 1952. 

## Julkaisuja
* *Jarruhuollon käsikirja*, 1933

## Lähteet
Johtolanka

**Johtolanka** tarkoittaa etsinnän kohteeseen, tutkimuksen tavoitteeseen tai muuhun sellaiseen viittaava vihjettä tai vinkkiä ja siitä johdettuja merkityksiä:

* Vuoden johtolanka -palkinto, Suomen dekkariseuran myöntämä kirjallisuuspalkinto
* *[[Johtolanka (elokuva)|Johtolanka]]* (*The Thin Blue Line*), Errol Morrisin ohjaama dokumenttielokuva vuodelta 1988

## Lähteet
Kerran olin taivaan suolajärvi

**Kerran olin taivaan suolajärvi** on kaksikielinen liiviläistä runoutta esittelevä antologia. Siihen sisältyvät runoilijat ovat Valt Ernštreit, Baiba Damberg ja Ķempi Kārl. Kokoelman on toimittanut ja runot suomentanut raakakäännöksen pohjalta Olli Heikkonen.

## Lähteet
Alisha Boe

**Alisha Ilhaan Bø** tunnetaan paremmin nimellä **Alisha Boe** (s. 6. maaliskuuta 1997 Oslo, Norja) on yhdysvaltalais-norjalainen näyttelijä. Hän on näytellyt muun muassa Jessica Davisin roolissa Netflixin draamasarjassa *[[Kolmetoista syytä (televisiosarja)|Kolmetoista syytä]]*.

## Nuoruus
Boe syntyi Norjassa Oslossa somali-isälle ja norjalaiselle äidille. Kun Alisha oli seitsemänvuotias, hän ja hänen äitinsä muuttivat Los Angelesiin, koska äiti meni uudelleen naimisiin. Boe kävi El Camino Real High Schoolin, jossa hän oli mukana draamaohjelmassa.  Valmistuttuaan hän jatkoi näyttelijänuraansa, minkä jälkeen hänestä tuli ensimmäinen somalilaistaustainen näyttelijä, jolla oli Imanin jälkeen päärooli amerikkalaisessa elokuvassa.

## Ura
Boe debytoi näyttelijänä vuonna 2008, kun hän sai nuoren Lisa Swanin roolin kauhuelokuvassa *[[Amusement]]*. Seuraavana vuonna hän näytteli elokuvassa *[[He's On My Mind]]* ja vuoden 2012 kauhuelokuvassa *[[Paranormal Activity 4]]*. Vuonna 2014 hän vieraili sarjassa *[[Modern Family]]* ja kahdessa Extant-jaksossa.

Marraskuussa 2014 hän liittyi NBC:n saippuaoopperan *[[Days of Our Lives]]* näyttelijöihin Daphnen roolissa. Vuosina 2017–2020 hän näytteli Jessica Davisin roolia Netflixin alkuperäisessä draamasarjassa *[[Kolmetoista syytä (televisiosarja)|Kolmetoista syytä]]*.

Tammikuussa 2021 Boe liittyi näyttelijöihin Jesse Eisenbergin ensimmäisessä elokuvaohjauksessa *[[When You Finish Saving the World]]*.

## Aiheesta muualla

*
Matt Graham

**	Matthew ”Matt” Graham** (s. 23. lokakuuta 1994) on australialainen freestylehiihtäjä, jonka lajina on kumparelasku.

Graham sai kumparelaskun olympiahopeaa Pyeongchangin olympialaisissa 2018. Hän kilpaili jo Sotšin olympialaisissa 2014, jossa hän sijoittui seitsemänneksi. Kolmansissa olympialaisissaan Pekingissä 2022 hän oli 29:s. Milanon ja Cortinan kilpailuissa 2026 hän saavutti parikumparelaskusas pronssia ja oli kumparelaskussa viides.

Maailmanmestaruuskilpailuihin Graham on osallistunut seitsemän kertaa, joista hän on saavuttanut viisi mitalia. Freestylehiihdon ja lumilautailun maailmanmestaruuskilpailuissa Deer Valleyssa 2019 Graham sai kumpareissa hopeamitalin. Vuonna 2021 Almatyssa hän sai hopeamitalin parikumpareissa. Bakurianissa 2023 hän saavutti hopeaa kumparelaskussa ja pronssia parikumpareissa. Engadinissa 2025 hän saavutti pronssia parikumpareissa.

Maailmancupissa Graham oli ensimmäisen kerran palkintokorokkeella Deer Valleyssa tammikuussa 2015 ja ykkönen samassa paikassa helmikuussa 2016. Urallaan hän on voittanut kumparelaskussa viisi maailmancupin osakilpailua ja ollut yhteensä 21 kertaa kolmen joukossa. Parikumparelaskussa hän on voittanut yhden maailmancupin osakilpailun ja ollut kaikkiaan yhdeksän kertaa palkintosijalla. Kaudella 2020–2021 hän voitti kumparelaskun kokonaiscupin. Lisäksi hän on ollut toinen kausilla 2015–2016 ja 2025–2026 sekä kolmas kaudella 2016–2017.

## Lähteet
Ever Anderson

**Ever Gabo Anderson ** (s. 3. marraskuuta 2007 Los Angeles Kalifornia) on yhdysvaltalainen näyttelijä ja malli. Hänet tunnetaan nuoren Natasha Romanoffin roolista vuoden 2021 elokuvassa *[[Black Widow (vuoden 2021 elokuva)|Black Widow]]* ja hän näyttelee pääosaa Wendy Darlingina vuoden 2022 elokuvassa *[[Peter Pan ja Leena]]*.

## Nuoruus
Everin äiti on näyttelijä Milla Jovovich ja isä on ohjaaja Paul W. S. Anderson. Hänellä  on kaksi nuorempaa siskoa. Hän on venäläistä ja serbialaista syntyperää äitinsä kautta ja englantilaista syntyperää isänsä kautta.

## Ura
Everin vanhemmat yrittivät estää häntä ryhtymästä näyttelelijäksi, mutta häntä ei saatu luopumaan haaveestaan. Yhdeksänvuotiaana hän oli Vogue Bambini -lehden kannessa, jonka kuvasi Ellen von Unwerth.  Hänet ovat myös kuvanneet Karl Lagerfeld, Mikael Jansson ja Peter Lindbergh.

Hänen ensimmäinen elokuvaesiintymisensä oli *[[Resident Evil: The Final Chapter]]* (2016), jonka ohjasi hänen isänsä. Siinä hän näytteli nuorempaa Alicea, jota hänen äitinsä näyttelee aikuisena.

Maaliskuussa 2020 paljastettiin, että hän näyttelee nuorempaa versiota Natasha Romanoffista vuoden 2021 Marvel Cinematic Universe (MCU) -elokuvassa *[[Black Widow (vuoden 2021 elokuva)|Black Widow]]* sekä Leena Kultasta vuoden 2022 elokuvassa *[[Peter Pan ja Leena]]*.

## Yksityiselämä
Anderson harrastaa taekwondoa. Hän asuu Hollywood Hillsin naapurustossa Los Angelesissa Kaliforniassa. Äidinkielensä, englannin, venäjän ja japanin, lisäksi hän osaa myös ranskaa.

## Lähteet
Julian Hilliard

**Julian Hilliard** (s. 20. kesäkuuta 2011) on yhdysvaltalainen lapsinäyttelijä, joka tunnetaan nuoren Luke Crainen roolista Netflix-sarjasta *[[The Haunting of Hill House]]* (2018–). Tämän lisäksi Hilliard esittää 10-vuotiasta versiota Billy Maximoffista Marvel Studiosin Disney+-sarjassa *[[WandaVision]]* (2021) sekä elokuvassa *[[Doctor Strange in the Multiverse of Madness]]* (2022).

## Lähteet
Karilampi

**Karilampi** voi tarkoittaa:

; Vesistönä
* Karilampi, lampi Multialla
* Karilampi, lampi Ylitorniolla
* Iso Karilampi, lampi Mäntyharjulla
* Pieni Karilampi, lampi Mäntyharjulla

; Sukunimenä
* Emilia Karilampi (s. 1999), suomalainen näyttelijä
* Ilja Karilampi (s. 1983), ruotsalainen taiteilija.

## Katso myös
* Karilammi, järvi Jämsässä
Stuart MacKenzie

**Stuart Alexander MacKenzie** (5. huhtikuuta 1937 – 20. lokakuuta 2020) oli australialainen soutaja. Hän saavutti hopeaa yksikössä Melbournen kesäolympialaisissa 1956. Hän johti kilpailua pitkään mutta hävisi lopulta kultamitalisti Vjatšeslav Ivanoville 5,2 sekunnilla. Hän voitti Kansainyhteisön kisoissa 1958 kultaa yksikössä ja sijoittui hopealle pariairokaksikossa. Hän voitti yksikössä Euroopan-mestaruuden vuosina 1957 ja 1958. Hän saavutti yksikössä hopeaa Ison-Britannian edustajana soudun ensimmäisissä maailmanmestaruuskilpailuissa 1962.

## Lähteet
Swiss Life Arena

**Swiss Life Arena** on jäähalli ja monitoimiareena Zürichissä Sveitsissä. Se sijaitsee noin 7 kilometriä Zürichin keskustasta länteen. Areena avattiin lokakuussa 2022, jolloin siitä tuli jääkiekkojoukkue ZSC Lionsin uusi kotihalli.

Areenan katsojakapasiteetti on noin 12&nbsp;000 katsojaa. Sen rakennuskustannukset olivat 169 miljoonaa Sveitsin frangia (173 milj. euroa). Areenan nimisponsori on vakuutusyhtiö Swiss Life.

Life Arenassa pelattiin 2022 Salibandyn miesten maailmanmestaruuskilpailujen A- ja B-lohkot sekä pudotuspelit.

Areenalla pelataan jääkiekon maailmanmestaruuskilpailuja 2026.

## Galleria

Tiedosto:SWISS ARENA 20221002 16987.jpg|Areena sisältä
Tiedosto:Swiss Life Arena HAL 011662.jpg|Rakenteilla syyskuussa 2020.
Tiedosto:Swiss Life Arena Baustelle Oktober 2021 00 03 21 188000.jpeg|Areenan vielä viimeistelemätöntä julkisivua, jossa on ZSC Lionsin logo.


## Lähteet
Michael Aikman

**Alexander Michael Hirst Aikman** (9. syyskuuta 1933 Geelong – 16. helmikuuta 2005 Malvern) oli australialainen soutaja. Hän saavutti pronssia kahdeksikossa Melbournen kesäolympialaisissa 1956. Australian venekunta hävisi Yhdysvalloille 4,0 sekuntia ja Kanadalle 2,1 sekuntia.

## Lähteet
Garth Manton

**Garth Owen Vaughan Manton** (16. joulukuuta 1929 Darling Point – 1. helmikuuta 2024) oli australialainen soutaja. Hän saavutti pronssia kahdeksikossa Melbournen kesäolympialaisissa 1956. Australian venekunta hävisi Yhdysvalloille 4,0 sekuntia ja Kanadalle 2,1 sekuntia.

Manton nimettiin Victorian Rowing Hall of Fameen vuonna 2010.

## Lähteet
DNA-geelielektroforeesi

**DNA-geelielektroforeesi** on  menetelmä Nukleiinihappojen  eristämiseksi, puhdistamiseksi ja määrittämiseksi. Sillä  kyetään erottelemaan eri pituisia DNA-pätkiä, jotka on saatu paloittelemalla DNA:ta katkaisu- eli restriktioentsyymeillä. DNA-geelielektroforeesi perustuu siihen, että eri pituiset värjätyt DNA-pätkät liikkuvat eri nopeuksilla hyytelölevyn sähkökentässä. Hyytelölevyn toisessa päässä on positiivisesti ja toisessa negatiivisesti varautunut elektrodi. Itse DNA on negatiivisesti varautunut molekyyli, joten hyytelölevylle asetetut eri pituiset DNA-pätkät liikkuvat eri nopeuksilla kohti hyytelölevyn positiivista elektrodia. DNA-geelielektroforeesiajon päätteeksi eri pituiset DNA-pätkät ovat kulkeneet eri pituiset matkat, lyhyimmät DNA-pätkät ovat kulkeneet pisimmän matka, koska niihin kohdistuva vastus hyytelölevyllä on pienin. DNA-geelielektroforeesiajon päätteeksi hyytelölevyltä voidaan eristää DNA-geelielektroforeesiajon erottelemia värjättyjä DNA-pätkiä.

## Katso myös
* elektroforeesi
* Kromatografia

## Aiheesta muualla
* Nukleiinihappojen geelielektroforeesi Solunetti
Brian Doyle

**Brian John Doyle** (18. elokuuta 1930 Melbourne – 1. kesäkuuta 2008 Melbourne) oli australialainen soutaja. Hän saavutti pronssia kahdeksikossa Melbournen kesäolympialaisissa 1956. Australian venekunta hävisi Yhdysvalloille 4,0 sekuntia ja Kanadalle 2,1 sekuntia.

Doylen pojat David ja Mark olivat myös soudun olympiaedustajia.

## Lähteet
Afrikanrieskapuu

**Afrikanrieskapuu** (*Treculia africana*) on mulperikasvien (Moraceae) heimoon, rieskapuiden (*Treculia*) sukuun kuuluva kasvilaji. Se on suurikokoiseksi kasvava, mutta hidaskasvuinen puulaji. Tavallisesti afrikanrieskapuu kasvaa 15–30 metriä korkeaksi, mutta jotkin yksilöt saattavat kasvaa jopa 50 metriä korkeiksi. Afrikanrieskapuu on ainavihanta ja sen latvus on tiivis ja laakea. Runko on uurteinen. Laji on kaksikotinen. Hedepuiden maitiaisneste on syövyttävää ja myrkyllistä, mutta emipuiden maitiaisnestettä käytetään perinteiseen lääkintään. Afrikanrieskapuun hedelmät ovat suuria ja voivat painaa jopa 14 kilogrammaa. Hedelmissä on runsaasti noin 8 mm pitkiä siemeniä, joita käytetään ravintona.

Afrikanrieskapuu kasvaa jokivarsien metsissä, suometsissä sekä muiden metsien soistuneilla paikoilla merenpinnan tasosta aina noin 1500 metrin korkeuteen asti. Lajia kasvaa luonnossa trooppisessa Afrikassa. Sen levinneisyysalue ulottuu pohjoisessa Senegalista eteläiseen Sudaniin, Ugandaan sekä Keniaan ja etelässä pohjoiseen Angolaan, Sambiaan, Malawiin ja Mosambikiin.

Afrikanrieskapuu on merkittävä ravintokasvi Afrikassa. Puita kasvaa usein kylien ympärillä ja puista kerätään niiden siemeniä, joita myydään myös paikallisilla toreilla. Afrikanrieskapuut jätetään yleensä myös kaatamatta, kun metsää raivataan maatalousmaaksi. Puun siemenet ovat syötäviä kypsennettyinä ja niiden aromi muistuttaa maapähkinää. Siemeniä voidaan syödä sellaisenaan naposteltavina tai niitä voidaan käyttää raaka-aineena moniin pääruokiin, kuten keittoihin tai erilaisiin leipiin ja tahnoihin. Siemenistä voidaan myös uuttaa elintarvikekäyttöön soveltuvaa öljyä. Nigeriassa jauhetuista siemenistä valmistetaan mantelimaidonkaltaista juomaa, jota suositellaan juotavaksi aamiaisella.

Ravintokäytön lisäksi afrikanrieskapuun eri osia käytetään paikalliseen lääkintään. Muun muassa puun kuoresta valmistettua keitosta on käytetty yskän ja hinkuyskän hoitoon. Ghanassa puun juurista valmistettua keitosta on puolestaan käytetty matolääkkeenä sekä kuumeen alentamiseen.

Afrikanrieskapuun puuaines sopii hyvin puuteollisuuden käyttöön muun muassa huonekaluihin sekä puisiin koristeisiin. Sydänpuu on keltaista ja sen ympärillä on ohut kerros vaaleaa pintapuuta. Puuaines on hyvin tiheää, melko painavaa ja hienokuvioista. Puusta voidaan valmistaa myös paperia tai sellua ja lisäksi puuta käytetään polttopuuna sekä puuhiilen valmistuksessa.

## Lähteet
* Useful Tropical Plants: ''Treculia africana'' 

### Viitteet

## Aiheesta muualla
* Kassu – Kasvien suomenkieliset nimet: Afrikanrieskapuu (''Treculia africana'')
* Global Biodiversity Information Facility (GBIF): ''Treculia africana'' 
* iNaturalist: ''Treculia africana''
* JSTOR Global Plants: ''Treculia africana'' 
* UniProt: Taxonomy – ''Treculia africana'' 
* Integrated Taxonomic Information System (ITIS): ''Treculia africana''
Fred Kirkham

**Frederick Angus "Fred" Kirkham ** (alk. **Benfield**, 5. huhtikuuta 1937 Leichhardt – 25. lokakuuta 2007 Mosman) oli australialainen soutaja. Hän saavutti pronssia kahdeksikossa Melbournen kesäolympialaisissa 1956. Australian venekunta hävisi Yhdysvalloille 4,0 sekuntia ja Kanadalle 2,1 sekuntia.

Kirkham työskenteli ensin poliisina ja myöhemmin tuomarina.

## Lähteet
Harold Hewitt

**Harold Neil Hewitt** (s. 2. syyskuuta 1938) on australialainen soutaja. Hän saavutti pronssia kahdeksikon perämiehenä Melbournen kesäolympialaisissa 1956. Australian venekunta hävisi Yhdysvalloille 4,0 sekuntia ja Kanadalle 2,1 sekuntia.

## Lähteet
Bartolomé Mitre

**Bartolomé Mitre** (26. kesäkuuta 1821 Buenos Aires – 19. tammikuuta 1906 Buenos Aires) oli argentiinalainen Argentiinan sisällissotien sotilasjohtaja, valtiomies ja kirjailija. Hän toimi Argentiinan presidenttinä vuosina 1862–1868 ja oli yksi nykymuotoisen Argentiinan liittotasavallan perustajista.

## Tausta ja yksityiselämä
Mitre syntyi vuonna 1821 Buenos Airesissa. Hänen perheensä oli kreikkalaista alkuperää ja alkujaan perheen sukunimi oli Mitropoulos. Mitre itse osasi sujuvaa kreikka.

Vuonna 1841 Mitre meni naimisiin urugualaisen Delfina Vedian kanssa. Parin ensimmäinen lapsi kaksi vuotta myöhemmin.

## Poliittinen ura
Buenos Airesissa Juan Manuel de Rosasin diktatuurin aikana varttunut Mitre lähti 15 vuoden maanpakoon vuonna 1837. Vuonna 1852 hän palasi Argentiinaan Uruguayn joukkojen johtajana Caserosin taistelussa, joka johti Rosasin kukistumiseen. Seuraavana vuonna Mitrestä tuli liittovaltiosta separatistisen Buenos Airesin maakunnan johtaja. Hän toimi useissa tehtävissä maakunnan hallituksessa ja oli kuvernöörinä, kun maakunta kukisti Justo José de Urquizan johtamat liittovaltion joukot vuonna 1861. Mitre valittiin sitten yhdistyneen Argentiinan tasavallan presidentiksi. Hän kehitti maan hallinntoa, tukahdutti maaseudun separatistit, laajensi posti- ja lennätinlinjoja, järjesti julkisen talouden ja perusti uusia tuomioistuimia, edisti ulkomaankauppaa ja maahanmuuttoa. Kun Paraguay julisti sodan Argentiinalle vuonna 1864 (Kolmoisliiton sota), Mitre johti menestyksekkäästi maansa sotatoimia.

Presidenttikautensa päätyttyä vuonna 1868 Mitre valittiin senaattiin. Vuonna 1874 hän pyrki uudelleen presidentiksi, mutta väitti tappiotaan vilpilliseksi ja johti epäonnistunutta kapinaa voittajaa Nicolás Avellanedanaa vastaan. Tappion jälkeen hän joutui hetkeksi maanpakoon Eurooppaan, asui kirjailijana Buenos Airesissa ja yritti vuonna 1892 epäonnistuneesti tulla valituksi presidentiksi uudelleen. Mitre oli Argentiinan yhtenäisyyden symboli ja taloudellisen kehityksen puolestapuhuja.

Mitre on haudattu La Recoletan hautausmaalle Buenos Airesissa.

## Toiminta kulttuurialalla
Vuonna 1870 Mitre perusti sanomalehden nimeltä *[[La Nación]]*, joka ilmestyy edelleen.

Mite kirjoitti runsaasti runoutta ja proosaa. Tämän lisäksi hän käänsi myös ulkomaalaista kirjallisuutta (mm. Dantea). Mitre oli myös mukana perustamassa Argentiinan historiallisen akatemian.

## Katso myös
*Argentiinan historia

## Lähteet

## Aiheesta muualla
Gary Payton II

**Gary Dwayne Payton II** (s. 1. joulukuuta 1992) on yhdysvaltalainen koripalloilija, joka pelaa pelintekijää tai heittävää takamiestä. Payton edustaa NBA-liigan Portland Trail Blazersia. Hän on entisen NBA-tähden Gary Paytonin poika.

## Elämä ja ura
Payton syntyi Seattlessa Monique ja Gary Paytonille vuonna 1992, isänsä ollessa Seattle SuperSonicsien pelaaja. Hän pelasi yliopistokoripalloa Salt Lake Community Collegen ja Oregon Staten joukkueissa. Hän pääsi kauden 2014–2015 Pac-12 tähdistöjoukkueeseen ja hän oli kauden paras puolustuspelaaja.

Payton ilmoittautui vuoden , mutta häntä ei varattu. Hän pääsi kuitenkin Houston Rocketsien kesäliigajoukkueeseen. Hän sai myös sopimuksen Rocketsien farmiliigajoukkueeseen Rio Grande Valley Vipersiin, jonka riveissä hän teki 51 pistettä ja nappasi 11 levypalloa pelissä Los Angeles D-Fendersiä vastaan joulukuussa 2016. Huhtikuussa 2017 Payton teki sopimuksen Milwaukee Bucksin kanssa. Pelattuaan 12 peliä heidän riveissään, Bucks luopui hänestä ennen kautta 2017–2018. Hän sai sopimuksen heidän G-liiga joukkueen Wisconsin Herdin kanssa. Payton ei saanut sieltäkään vakituista paikkaa, vaan hän lähti Los Angeles Lakersien riveihin. Siellä hän teki 25 pistettä kahdentoista levypallon kera pelissä Clippersiä vastaan.

Seuraavien kolmen vuoden aikana Payton kävi pelaamassa useammassa joukkueessa, G-liigassa ja NBA:ssa. Hän sai vakituisen paikan vasta Golden State Warriorsista, jossa kahden kymmenen päivän sopimuksen jälkeen hänelle annettiin sopimus loppu- ja seuraavalle vuodelle. Paytonin sopimus kuitenkin mitätöitiin, joten hän päätti hakea joukkueen videokoordinaattorin paikkaa ollakseen osa joukkueen toimintaa. Hän ei onnekseen saanut paikkaa, sillä hän sai Warriorsiin uuden sopimuksen ennen kuin kerkesi tulla työhaastatteluun.

Kausi olikin Paytonille läpimurto; hän sai Warriorsissa vakituisia minuutteja, ja oli tärkeä osa mestaruusjoukkueen kokoonpanoa. Hän pääsi jopa kahdessa pelissä aloituskokoonpanoon Läntisen Konferenssin semifinaaleissa Memphis Grizzliesiä vastaan. Toisessa pelissä Payton loukkasi olkapäänsä yrittäessään nopeassa hyökkäyksessä layupia, kun Memphisin pelaaja Dillon Brooks löi häntä päähän ja hän tippui maahan. Payton toipui NBA-finaaleja varten ja viidennessä pelissä hän teki 15 pistettä voitossa Boston Celticsiä vastaan. Hän voitti ensimmäisen mestaruutensa kuudennen pelin jälkeen. Payton ja isänsä ovat vasta viidennes isä-poika kaksikko, jotka ovat voittaneet mestaruuden. Kauden jälkeen hän sai uuden sopimuksen Portland Trail Blazersistä.

## Lähteet
Murray Riley

**Murray Stewart Riley** (5. lokakuuta 1925 – 2020) oli australialainen soutaja ja rikollinen.

Riley saavutti pronssia soudun pariairokaksikossa Mervyn Woodin kanssa Melbournen kesäolympialaisissa 1956. Australialaispari hävisi Neuvostoliitolle 13,4 sekuntia ja Yhdysvalloille 5,2 sekuntia. Riley kilpaili samassa luokassa jo Helsingin kesäolympialaisissa 1952 John Rodgersin kanssa mutta he eivät selviytyneet loppukilpailuun.

Riley työskenteli soutuparinsa Woodin tavoin poliisina mutta päätyi sittemmin rikolliseksi. Tuntemiensa laittomien uhkapelikasinoiden pyörittäjien kautta hän siirtyi huumekaupan pariin. Ensimmäisen vankeustuomionsa hän sai Uudessa-Seelannissa vuonna 1966 yritettyään lahjoa poliisia. Vapautumisensa ja Australiaan paluunsa jälkeen hän nousi hummekauppa- ja kiristystoiminnassa yhä suuremmaksi tekijäksi yhteistyössä tunnetun rikollisen Wally Deanin kanssa. Riley istui vankilassa jälleen vuodet 1978–1984. Vuonna 1990 hänet pidätettiin Isossa-Britanniassa hänen oltuaan mukana British Aerospaceen liittyneessä kymmenien miljoonien puntien petosyrityksessä. Hän pakeni vankilasta joulukuussa 1991, jäi vuoden 1992 alussa kiinni mutta pakeni uudelleen tammikuussa 1993, tällä kertaa lopullisesti.

## Lähteet
Antimonipentasulfidi

**Antimonipentasulfidi** (Sb2S5) on antimonin ja rikin muodostama epäorgaaninen yhdiste. Yhdistettä käytetään muun muassa väriaineena ja pyrotekniikassa.

## Ominaisuudet, valmistus ja käyttö
Huoneenlämpötilassa antimonipentasulfidi on punaoranssia kiteistä ainetta. Koostumukseltaan se on epämääräistä ja koostuu todennäköisesti antimonitrisulfidista ja rikistä. Yhdiste ei liukene veteen, mutta liukenee sekä happoihin että emäksiin.

Antimonipentasulfidia voidaan valmistaa antimonin ja rikin reaktiolla, mutta tavanomaisemmin antimonitrisulfidi reagoi rikin ja natriumhydroksidin kanssa natriumtetratioantimonaatiksi. Natriumtetratioantimonaatin vesiliuoksesta saostetaan antimonipentasulfidia hapoilla.
:2 Na3SbS4 + 6 H+ → Sb2S5 + 6 Na+ + 3 H2S

Antimonipentasulfidia voidaan käyttää muun muassa pigmenttinä, tulitikkujen ja ilotulitteiden valmistamiseen ja reagenssina kumin vulkanointiin.

## Lähteet
Mauritz Svedberg

**Carl Wilhelm Mauritz Svedberg** (20. lokakuuta 1852 Tukholma – 17. helmikuuta 1913 Helsinki) oli ruotsalainen näyttelijä ja ohjaaja. Hän näytteli pitkään Helsingin Ruotsalaisessa teatterissa. 

Svedberg kuului vuosina 1869–1871 Johan Fröbergin perustamaan teatteriseurueeseen. Helsingin Ruotsalaisessa teatterissa hän näytteli 1871–1882 ja uudelleen vuodesta 1891 alkaen aina kuolemaansa saakka. Välillä Svedberg näytteli Tukholman Nya Teaternissa 1882–1890. Svedberg oli monipuolinen luonnenäyttelijä mutta hänet tunnettiin parhaiten komediarooleistaan. Svedberg toimi myöhemmällä iällään myös ohjaajana. Svedbergin tunnetuimpia rooleja olivat Don Cesar de Bazano, Jacques näytelmässä *Från Amerika*, Den svenska sprätthöken, Lycko-Per, asianajaja Knifving ja Gaspard näytelmässä *Debutanten och hennes far*. 

## Lähteet

## Aiheesta muualla
* Mauritz Svedberg (1852-1913), skådespelare, Daniel Nyblinin valokuva vuodelta 1881. Svenska Teaterns arkiv (Finna)
Englannin kreolit

**Englannin kreolit** ovat kreolikieliä, jotka perustuvat englantiin, minkä takia sekä englanti että siihen perustuvat kreolikielet luokitellaan yhdeksi makro-englanniksi. Kielet ovat levinneet laajalti johtuen Ison-Britannian aiemmasta laajasta siirtomaaimperiumista. Tästä syystä on englanti on myös yksi tyypillisimmistä kreolikielten superstraateista.

Yhteensä englantiin perustuvia kreolikieliä lasketaan olevan 33 ja ne luokitellaan lähinnä maantieteellisin perustein Atlantin ja Tyynenmeren kreoleihin: 

* Saramacca
* Atlantin kreolit
** Turks ja Caicosin kreoli
** Afro-seminolejen kreoli
** Bahamasaarten kreoli
** Gullah
** Bajan
** Grenadan kreoli
** Anguillan kreoli
** Tobagon kreoli
** Trinidadin kreoli
** Vincentin kreoli
** Neitsytsaarten kreoli
** Päiväntasaajaguinealainen pidgin
** Ghanan pidgin
** Krio
** Kamerunin pidgin
** Nigerian pidgin
** Sranantongo
** Aukan
** Kwinti
** Belizen kreoli
** Saarelaiskreoli
** Nicaraguan kreoli
* Tyynenmeren kreolit
** Bislama
** Havaijin pidginenglanti
** Kriol
** Ngatikin kreoli
** Pijin
** Pitkern 
** Norfuk
** Tok-pisin
** Torresinsalmen kreoli

## Lähteet
Nils Wilhjelm

**Nils Wilhjelm** (17. kesäkuuta 1936 – 5. maaliskuuta 2018) oli tanskalainen konservatiivisen kansanpuolueen poliitikko. Hän istui kansankäräjillä vuosina 1987–1989 ja oli Tanskan teollisuusministeri 1986–1989.
## Lähteet

## Aiheesta muualla
* ''Nils Wilhjelm'' Tanskan kansankäräjien verkkosivuilla
Kotijoukkojen esikunta

**Kotijoukkojen esikunta** oli talvi- ja jatkosodassa toiminut kenttäarmeijan ulkopuolisten joukkojen eli kotijoukkojen johtoelin. Se muodostettiin syksyllä 1939 suojeluskuntajärjestön johtoelimestä, Suojeluskuntain yliesikunnasta.

Suojeluskuntajärjestön asemaa mahdollisen sodan aikana oli pohdittu jo 1930-luvun puolivälistä lähtien. Suojeluskuntajärjestö ja täydennysjoukot muodostivat kenttäarmeijan ulkopuolisen osan puolustusvoimia eli ns. kotijoukot. Kotijoukkojen organisaatio hyväksyttiin useiden suunnitelmien jälkeen 29. syyskuuta 1939 ja kotijoukkojen esikunta aloitti toimintansa 12. lokakuuta 1939, vaikka sen nimenä säilyikin Suojeluskuntain yliesikunta aina 2. joulukuuta 1939 asti. Suojeluskuntain ylipäällikkö Lauri Malmbergista tuli kotijoukkojen päällikkö. Hänen suoria alaisiaan olivat esikuntapäällikkö Armas-Eino Martola ja adjutantti.

Esikunta jakautui viiteen osastoon ja nämä edelleen toimistoihin. Osastoja olivat komento- ja järjestelyosasto, koulutusosasto, hallinnollinen osasto ja intendenttiosasto.
## Lähteet
* 
### Viitteet
Te Reo

**Te Reo** on Uudessa-Seelannissa toimiva kokonaan maorinkielinen televisiokanava. Kanava aloitti 28. maaliskuussa 2008 ja näytti ohjelmaa aluksi vain klo 20–23 välisenä aikana. Kanavan tarkoitus on vahvistaa maorin kielen asemaa Uudessa-Seelannissa ja etenkin sellaisissa kotitalouksissa, joissa puhutaan maoria.

Te Reo tekee yhteistyötä *[[Whakaata Māori]]* -televisiokanavan kanssa, joka erona Te Reosta on kaksikielinen.

Kanavaa on syytetty siitä, ettei se ole tarpeeksi maorilainen, vaan ainoastaan kopioi länsimaista televisiota käyttäen maoreja keulakuvanaan. Toisaalta sen on kuitenkin katsottu myötävaikuttavan maorin kielen elpymiseen.

## Lähteet
Graeme Koehne

**Graeme Koehne** AO (s. 1956) on australialainen säveltäjä.

Koehne opiskeli Adelaiden yliopistossa ja voitti vuonna 1982 Australian Composers Awardin orkesteriteoksestaan *Rain Forest*. Hän oli Harkness Fellowship'n turvin Yalen yliopistossa vuodesta 1984 ja opiskeli yksityisesti Virgil Thomsonin sekä Louis Andriessenin johdolla. Vuosina 1998–1999 hän oli Etelä-Australian osavaltion residenssisäveltäjä.

Koehne on tullut tunnetuksi laajalti eri puolilla maailmaa esitetyistä orkesteriteoksistaan, joihin kuuluvat muiden muassa *Unchained Melody*, *Powerhouse* ja *Elevator Music*. Hänen orkesteriteoksiinsa kuuluu myös konserttoja, kuten *Inflight Entertainment* (vahvistetulle oboelle tai sopraanosaksofonille) ja *High Art* (trumpetille). Koehne tunnetaan myös baleteistaan, joita ovat esittäneet muiden muassa Houston Ballet, The Australian Ballet, Komische Oper Berlin ja Sydney Dance Company.

Koehne on toiminut sävellyksen professorina Adelaiden yliopistossa, josta sai musiikin tohtorin arvon vuonna 2002. Siellä hän on toiminut Elder Conservatorium of Musicin johdossa. Koehne on istunut Australia Council for the Artsin jäsenenä ja toiminut sen musiikkilautakunnan puhemiehenä. Vuonna 2001 Koehnelle myönnettiin Australian hallituksen Centenary Medal. Melbournen yliopistosta hän sai vuonna 2004 Sir Bernard Heinze Memorial Awardin. Vuonna 2009 Koehne voitti Classical Music Awardin "vuoden orkesteriteoksen" kategoriassa teoksellaan *Tivoli dances*. Samana vuonna hän oli samassa kategoriassa finalistina teoksellaan *Palm Court suite*. Vuonna 2014 Koehne sai Australian ritarikunnan upseerin arvon.

Koehne on omaksunut vaikutteita monista eri lähteistä, kuten populaarimusiikista vastareaktiona sarjallisuuden edustamalle modernismille ja sen myöhemmille kehityskuluille. Koehne on säveltänyt tilaustöinä useita teoksia, joihin kuuluu esimerkiksi oboisti Guy Hendersonin muistoksi sävelletty *The persistence of memory* (elegia oboelle ja jousiorkesterille). Hän oli myös yksi Gallipolin taistelun satavuotismuistoksi luodun *Gallipoli Symphonyn* säveltäjistä.

## Lähteet

## Aiheesta muualla
* Viralliset sivut 
* 
* AllMusic: Graeme Koehne
Gary Pearce

**Gary Malcolm Pearce** (s. 27. helmikuuta 1944 Leichhardt) on australialainen soutaja. Hän saavutti hopeaa kahdeksikossa Méxicon kesäolympialaisissa 1968. Australian venekunta hävisi Länsi-Saksalle 0,98 sekunnilla ja voitti kolmanneksi sijoittuneen Neuvostoliiton 1,13 sekunnilla. Pearce kilpaili samassa luokassa myös Münchenin kesäolympialaisissa 1972, jolloin tuloksena oli kahdeksas sija. Tokion kesäolympialaisissa 1964 hän kilpaili pariairokaksikossa ja sijoittui Barclay Waden kanssa 13:nneksi eli viimeiseksi.

## Lähteet
Alan Grover

**Alan Geoffrey Grover** (24. syyskuuta 1944 Sydney – 12. toukokuuta 2019) oli australialainen soutaja. Hän saavutti hopeaa kahdeksikon perämiehenä Méxicon kesäolympialaisissa 1968. Australian venekunta hävisi Länsi-Saksalle 0,98 sekunnilla ja voitti kolmanneksi sijoittuneen Neuvostoliiton 1,13 sekunnilla. Grover kilpaili samassa luokassa myös Münchenin kesäolympialaisissa 1972, jolloin tuloksena oli kahdeksas sija. Tokion kesäolympialaisissa 1964 hän kilpaili perämiehellisessä nelosessa, jossa australialaiset sijoittuivat kymmenenneksi.

## Lähteet
David Douglas (soutaja)

**David G. A. Douglas** (s. 16. maaliskuuta 1947 Melbourne) on australialainen soutaja. Hän saavutti hopeaa kahdeksikossa Méxicon kesäolympialaisissa 1968. Australian venekunta hävisi Länsi-Saksalle 0,98 sekunnilla ja voitti kolmanneksi sijoittuneen Neuvostoliiton 1,13 sekunnilla.

Douglasin tytär Gina Douglas on ollut soudun olympiaedustaja ja poika Robert Douglaskin maajoukkuesoutaja.

## Lähteet
Peter Dickson

**Peter James•Dickson** (27. elokuuta 1945 Sydney – 27. kesäkuuta 2008 Lindfield) oli australialainen soutaja. Hän saavutti hopeaa kahdeksikossa Méxicon kesäolympialaisissa 1968. Australian venekunta hävisi Länsi-Saksalle 0,98 sekunnilla ja voitti kolmanneksi sijoittuneen Neuvostoliiton 1,13 sekunnilla.

## Lähteet
Bob Shirlaw

**Robert Alan "Bob" Shirlaw** (s. 9. huhtikuuta 1943 Sydney) on australialainen soutaja. Hän saavutti hopeaa kahdeksikossa Méxicon kesäolympialaisissa 1968. Australian venekunta hävisi Länsi-Saksalle 0,98 sekunnilla ja voitti kolmanneksi sijoittuneen Neuvostoliiton 1,13 sekunnilla. Tokion kesäolympialaisissa 1964 Shirlaw kilpaili perämiehettömässä kaksikossa Roger Ninhamin kanssa ja he sijoittuivat yhdeksänneksi.

## Lähteet
Abraham Vilhelm Montin

**Abraham Vilhelm Montin** (26. toukokuuta 1815 Kemi − 3. tammikuuta 1866 Pori) oli suomalainen varatuomari, joka toimi Oulun, Uudenkaarlepyyn ja Porin pormestarina.

Montinin vanhemmat olivat Kalajoen kirkkoherra Abraham Montin (1780−1861) ja Susanna Magdalena Appelgren (1779−1845). Hän opiskeli Oulun triviaalikoulussa ja vuodesta 1832 lähtien Helsingin yliopistossa. Montin suoritti tuomarintutkinnon 1840, jonka jälkeen hän toimi Vaasan hovioikuden auskultanttina ja sai varatuomarin arvon 1844. Montin oli Oulun vt. pormestari 1846–1847, Uudenkaarlepyyn pormestari 1851 ja Porin pormestari 1860−1866.

## Lähteet
Peter Wilson

**Peter Wilson** voi tarkoittaa seuraavia henkilöitä:

* Peter Wilson, 1890-luvulla ja 1900-vuosikymmenellä Yhdysvalloissa pelannut skotlantilaissyntyinen jalkapalloilija
* Peter Wilson (1904–1983), skotlantilainen jalkapalloilija
* Peter "Pete" Wilson (s. 1943), yhdysvaltalainen lakimies ja poliitikko
* Peter Wilson (s. 1947), australialainen jalkapalloilija
* Peter Wilson (s. 1952), kanadalainen mäkihyppääjä
* Peter J. D. Wilson (s. 1955), skotlantilais-irlantilainen curlingpelaaja
* Peter Wilson (s. 1961), skotlantilais-irlantilainen curlingpelaaja
* Peter Wilson (s. 1986), brittiläinen ampuja ja olympiavoittaja
* Peter Wilson (s. 1996), liberialainen jalkapalloilija
Graeme Murphy

**Graeme Lloyd Murphy** AO (s. 1950 Melbourne) on australialainen koreografi ja oopperaohjaaja.

Murphy varttui Tasmaniassa. Hänen ensimmäinen opettajansa oli Kenneth Gillespie Launcestonissa. 14-vuotiaana hänet hyväksyttiin Melbournen Australian Ballet Schooliin. Siellä hän tapasi Janet Vernonin, josta tuli hänen pitkäaikainen ammattimainen ja henkilökohtainen kumppaninsa. Vuonna 1968 Murphy kutsuttiin liittymään Australian Balletiin. Hän pääsi myös Australia Council of the Artsin myöntämän stipendin turvin opiskelemaan New Yorkin Joffrey Balletiin. Vuosina 1970–1971 Murphy kiersi Yhdysvalloissa Australian Balletin *[[Don Quixote]]n* esittämisen merkeissä. Hän pääsi tanssimaan myös Isoon-Britanniaan.

Murphyn ensimmäinen koreografia oli Nino Rotan musiikkiin tehty *Ecco le Diavole*, joka kantaesitettiin Melbournen Princess Theatressa 17. heinäkuuta 1971. Vuonna 1976 Murphy palasi Janet Vernonin kanssa Australian Balletin palvelukseen. Vuoden 1976 lopussa hänet nimitettiin Sydney Dance Companyn johtajaksi. Hänen ensimmäinen sitä varten luotu teoksensa oli Margaret Sutherlandin musiikkiin koreografioitu *Glimpses* (1977). Murphy on osoittanut urallaan erityistä kiinnostusta 1900-luvun säveltäjien musiikkia ja australialaista musiikkia kohtaan. Vuonna 1984 hän aloitti oopperoiden ohjaamisen Opera Australialle. Ensimmäinen ohjaus oli Brian Howardin *Metamorphosis*, jota seurasi tuotanto Giacomo Puccinin *[[Turandot]]ista*.

Murphy on saanut urallaan monia palkintoja ja tunnustuksia, joiden joukossa on kunniatohtorin arvoja. Vuonna 1999 National Trust of Australia antoi hänelle arvonimen *[[National Living Treasure]]*, ja vuonna 2003 hän sai Australian hallituksen myöntämän Centenary Medalin. Hänelle on myös myönnetty Australian Dance Awardeja.

## Lähteet